**משימה למועמד לתפקיד GenAI, חלק א'**

לפניך משימה שהוצגה לצוות ה-Data Science בכללית חדשנות. לרשותך שעתיים, בתומם יש לשלוח חזרה את הקוד/מחברת (כקובץ מקור + **הדפסה ל-PDF/HTML**).

**רקע:**

קופ"ח כללית הינה ספק הבריאות הגדול במדינת ישראל, ולה עשרות אלפי ספקי בריאות שונים. על-מנת להקל על תהליך החיפוש עבור ספק ספציפי, ההנהלה מעוניינת לפתח כלי מבוסס LLM, שיאפשר תשאול בשפה חופשית של ספר השירות. המערכת המבוקשת אמורה להקל על עבודתם של צוותים אדמיניסטרטיביים במרפאות ראשוניות בכללית.

**משימה:**

עליך לפתח אב-טיפוס למערכת מבוססת LLM שתאפשר שליפה של מרפאות רלוונטיות על-סמך שאלות בטקסט חופשי.

**נתונים:**

קובץ הנתונים שסופק לך הינו ServiceBook.xlsx, בו כל שורה מייצגת רופא עם המידע שקיים עבורו.

אין לבצע שינויים בקובץ עצמו, אך ניתן לעבד את הנתונים בקוד.

**כלים:**

1. הפתרון צריך להיות כתוב בשפת Python.
2. ניתן להשתמש בכל IDE, אך מומלץ להשתמש ב Google Colab.
3. ניתן להיעזר באינטרנט.

**הערות:**

1. ברור שאף פרויקט אמיתי לא מסתיים תוך שעתיים. המטרה בשלב הנוכחי היא להגיע לאבטיפוס ראשוני עובד.
2. יש לתעד את תהליך העבודה ולכתוב קוד קריא וברור. התוצאה אמורה לאפשר לחבר צוות אחר להבין מה כבר נעשה ולהמשיך במידת הצורך מהמקום ממנו הפסקתם.

**שאלות לדוגמה:**

1. אני מחפש רופא אף-אוזן-גרון בחולון.
2. מה הכתובת והטלפון של פרופ' אבי שטיין?